# Sagene_logo_svart_35mm

**PROTOKOLL MØTE I STYRETS ARBEIDSUTVALG**

Tid: Tirsdag 22. september kl. 18- 20

Sted: Klubbhuset

Inviterte: Styrets arbeidsutvalg

Frafall: Ragnhild

## SAKSLISTE

**Åpning av møtet**

1. Godkjenning av innkalling.

*Vedlegg:* Innkalling AU-møte 22.09.2020

*Vedtak:* Innkallingen godkjennes uten anmerkninger.

1. Godkjenning av protokoller

*Vedlegg:* Protokoll AU-møte 18.06. 2020, protokoll AU-møte 04.08.2020

*Vedtak:* Protokollene godkjennes uten anmerkninger

**Vedtakssaker**

1. **Åpne idrettsskoler høsten 2020 – Evaluering av oppstart, plan for foreldremøter.**

*Vedtak:*

Evaluering:

* Rekrutteringen har vært svært god, om lag 260 barn har deltatt så langt, fordelt slik:

Fotball: 70, Håndball: 40, Judo: 30, Dans: 50, Bryting: 20, Tennis: 50, Landhockey: 2

* Vi har meget flinke og engasjerte trenere, men de er svært unge (14- 18 år). Det er derfor behov for mer kursing/opplæring, spesielt i generelle og felles temaer som trenerrollen og treningsplanlegging. DL skal legge fram en plan for styret for hvordan vi kan få til en slik kursing av alle våre trenere i forkant av neste års rekrutterings- og inkluderingsarbeid. Ledergruppa og den sportslige delen av administrasjonen skal involveres i arbeidet med planen.

Foreldremøter:

Det skal gjennomføres foreldremøter for samtlige idrettsskoler ila uka 42- 44. Det er styret v/AU og den enkelte avdeling som arrangerer møtene. Hensikten med møtene er å informere om klubben og om medlemskap, finne ut hvem som vil være med videre og da må melde seg inn i klubben, avklare ambisjonsnivå og treningstider, finne frivillige til videre drift av gruppa/laget. Målet med møtet er å få flest mulig av deltakerne med videre slik at de melder seg inn i klubben, og å få med nok frivillige foreldre til å drive laget/gruppa videre. Tennis har allerede gjennomført foreldremøte. Innebandy starter ikke opp sin skole før i uke 41.

Foreldremøter høsten 2020:

* Fotball: Torsdag 15/10 kl. 17- 18 på klubbhuset – Einar (AU) og Tommy (fotballeder) leder møtet.
* Håndball: Mandag 19/10 kl. 18.30 i Bjølsenhallen – Einar (AU) og Vibeke (DL) leder møtet, trenerne deltar, håndballregionen inviteres.
* Judo: Søndag 25. oktober kl. 13 i Bjølsenhallen – Einar (AU) og Vibeke (DL) leder møtet, trenerne deltar, judoforbundet inviteres.
* Bryting: Mandag 12. oktober kl. 17 i Bjølsenhallen – Einar (AU) og Wenche (bryteleder) leder møtet.
* Dans: Mandag 12. oktober kl. 18.30 i Bjølsenhallen – Einar (AU) og Vibeke (DL) leder møtet, trenerne deltar, danseforbundet inviteres.

1. **Endringer i organisasjonen? – Ny org. av admin., ny org. av avdelinger.**

*Vedtak:*

AU stiller seg bak følgende endringer i administrasjonen:

* Pak Ling Li går over i en stilling som 50% trenerveileder i fotball og 50% leder av FotballFritidsOrdningen (FFO).
* Audun Vagleng tar over Pak sin 50% stilling som rekrutteringsleder, og får da ansvar for åpne idrettsskoler, allidrett, AKS og ferieprosjektene. Audun ønsker å bruke deler av sin resterende tid på å finne finansiering til vårt arbeidstreningsprosjekt for ungdom, inkludert midler til å fylle opp hans stilling til 100%.
* Bernhard Nordhus sin stilling økes fra 40 – 70%. Dette er mulig pga tilskudd til AKS- prosjektet på Lilleborg skole. Han får da gjennomføringsansvar for alt som har med AKS å gjøre, samt ferieprosjektene.
* Fabian Ambrose sa opp sin stilling (40%) som trener (AKS, allidrett, FFO) fra skolestart. Vi har nå fått på plass hans erstatter, Henrik Davidsen Hellevik. Han har startet og er godt i gang.
* Ny kiosksjef i Bjølsenhallen ansettes i 20% stilling med muligheter for en langsiktig opptrapping i samarbeid med NAV.
* Alle endringer vil være gjennomført og fungere før jul, nærmere tidsplan avtales mellom DL og den enkelte.

AU- diskuterte også endringer i organiseringen av enkelte avdelinger:

* Allidrett/turn:
* Allidrett og turn skal organiseres som en avdeling under et frivillig aktivitetsutvalg.
* Aktivitetsutvalget har overordnet ansvar for både allidrett og turn, men skal i hovedsak jobbe med turn-gruppene.
* Rekrutteringsleder skal fremdeles lede allidrett for 3-5 åringer, men rapporterer da til aktivitetsutvalget i turn.
* Hver allidrettsgruppe og hver turngruppe skal ha en gruppeleder.
* Kampidrett
  + Bryting og judo skal organiseres som en avdeling under et frivillig aktivitetsutvalg.
  + Navnet på aktivitetsutvalget skal være Sagene IF kampidrett.
  + Det skal avklares om øvrige kampidretter i kampsportsalen i Bjølsenhallen vil være med i Sagene IF kampidrett.

1. **100- års jubileum – Nedsette komité, se vedlegg (Arvid)**

*Vedtak:*

Det skal nedsettes en komitè som skal jobbe med planleggingen av 100- års jubileet i 2021.

Arvid skal lede komiteen, og vil på neste styremøte legge fram forslag til sammensetning, mandat og budsjett for komiteen.

DL skal be avdelingene finne representanter til komiteen på møtet i ledergruppa.

1. **Nye hedersbevisninger – Forslag til nye priser, se vedlegg (Arvid)**

*Vedtak:*

Utkastet til nye hedersbevisninger vedtas, med følgende innspill:

* Det må konkretiseres noe ved å definere noen klare kriterier, samtidig som det må være åpent for noe skjønn.
* Alle prisene vi har skal til sammen dekke alle områder av frivillig virksomhet i klubben.
* Prisene skal gå til frivillige, ikke til ansatte/betalte.
* Sittende styremedlemmer skal ikke kunne motta pris.

DL skal hente innspill fra avdelingene.

Arvid skal legge fram endelig utkast på neste styremøte.

1. **Strategirapport pr. 20.09.2020 – Gjennomgang av status og veien videre**

Vedtak:

DL skal legge fram status på strategien på neste styremøte. Den skal vise hvilke tiltak sittende styre har gjennomført for å oppnå målene i strategien. Status skal deretter oppdateres til og gjennomgås på hvert styremøte. På bakgrunn av status skal ny strategi utarbeides til årsmøtet 2021.

1. **Budsjett 2021 – Mal og prosess’**

Vedtak:

Følgende budsjettrutiner vedtas (det som er nytt er markert i rødt):

* Budsjettmal, periodisert pr. mnd., sendes ut til avdelingene 1/10.
* Avdelingene sender inn sitt budsjett innen 1/11, budsjettet skal være periodisert pr. mnd.
* Styret vedtar samlet budsjett på styremøte før jul.
* Styret og avdelingene skal ha en felles budsjett/strategikonferanse ila januar.
* Endelig budsjett vedtas av årsmøtet ila mars.

Nytt prinsipp/rutine for budsjettering av treningsavgifter vedtas:

* Prinsipp/rutine: Avdelingene må justere sine budsjetterte inntekter fra medlems- og treningsavgifter halvveis i sin sesong, de får da kun legge inn de inntektene de da allerede har fått inn i banken.
* Målet er både å komme oss vekk fra overbudsjettering og å motivere avdelingene til å kreve inn utestående raskere.

**Orienteringssaker**

1. Drift av anlegg – Åpning tennisbanene 8/10 kl. 17, 2- års befaring klubbhuset, dugnad høstferien
2. Regnskapsrapport pr. 31. august 2020.
3. [Rapport utestående fordringer](https://docs.google.com/spreadsheets/d/1ypn93g--YUq0gXwHLLSOxPmE7-Cb8RAGnxOcxr7edmk/edit?usp=sharing).
4. [Kartleggingsskjema avdelingene](https://docs.google.com/spreadsheets/d/1UABu04XoaY4bYAOXFyZ1Pt9Amxdv6xHUCbWjbKNIExI/edit?usp=sharing).
5. [Avviksrapportering HMS](https://docs.google.com/spreadsheets/d/1UMLGWN5RmHY8cyLj9a8TGYmdFOMf4bd_TnR9tMpBTgw/edit?usp=sharing).
6. [Vedtaksprotokollen](https://docs.google.com/a/sageneif.com/spreadsheets/d/1-UzPbG18zSmV-rf3iDhVWowPXQrzPhfzt1nzWpkrDUI/edit?usp=sharing).

## MØTEPLAN 2020

|  |  |  |  |
| --- | --- | --- | --- |
| **Møte** | **Dato** | **Tidspkt** | **Sted** |
| AU- møte | 22/9 | 18:00 | Klubbhuset |
| Styremøte | 20/10 | 18:00 | Klubbhuset |
| AU- møte | 10/11 | 18:00 | Klubbhuset |
| Møte økonomigruppa | 17/11 | 18:00 | Klubbhuset |
| Styremøte + julebord | 17/12 | 18:00 | Klubbhuset |

## STYRESAKER FREMOVER:

1. [Oppfølging av utbyggingen av Voldsløkka sør](https://innsyn.pbe.oslo.kommune.no/saksinnsyn/casedet.asp?mode=&caseno=201814722)
2. ~~Sette ned arbeidsgrupper – sykkel, økonomi~~
3. ~~Planlegging av rekrutterings- og inkluderingsarbeidet høsten 2020~~
4. ~~Allidrett/turn – Mål og organisering?~~
5. ~~Nye idretter – Håndball? Badminton? Dans?, Judo?~~
6. ~~Rehabilitering av tennisbanene på Voldsløkka - drift.~~
7. ~~100- års jubileum~~
8. Budsjett 2021
9. Plan for inkluderings- og rekrutteringsarbeidet 2021
10. GDPR – nye personvernregler i Sagene IF.
11. Revidering årshjul (AU)
12. Nytt medlemsregister?
13. Fornye Anti- doping policy (nytt styret)
14. Gjennomføre bedre klubb (nytt styre)